Star (Disney+)

Star (digayakan sebagai ST★R) ialah sebuah hab kandungan di dalam perkhidmatan penstriman Disney+ yang dilancaran pada 23 Februari 2021. Hab in tersedia di beberapa buah negara di mana perkhidmatan Disney+ itu dioperasikan. Di Amerika Latin, sebuah perkhidmatan penstriman yang serupa bagi hab ini, dikenali sebagai Star+, dilancarkan pada 31 Ogos 2021.

Star mengandungi kandungan filem dan televisyen daripada pustaka yang dimiliki oleh beberapa anak syarikat Disney termasuklah FX, Freeform, Hulu, ABC Signature, 20th Television, 20th Television Animation, 20th Century Studios, Searchlight Pictures, Touchstone Pictures dan Hollywood Pictures.

Sejarah 

Pada mulanya, jenama "Star" merupakan sebuah penyiar satelit di Hong Kong [en] yang dikenali sebagai "Satellite Television Asian Region" ataupun akronimnya dikenali sebagai "S.T.A.R".  Penyiar satelit tersebut telah diasaskan oleh Hutchison Whampoa pada tahun 1991 dan seterusnya telah dimiliki oleh News Corporation pada tahun 1993. 

Selepas tahun 2009, jenama Star telah dipecahkan kepada beberapa syarikat individu termasuklah pemilikan sendiri syarikat Star China Media di China dan Star India di India. Manakala bisnes Star Asia Pasifik telah dibawa pindah kemudian di bawah bahagian Fox International Channels. Star India beserta semua pengoperasian kini Fox Networks Group's Asia Pasifik kemudian dimiliki oleh The Walt Disney Company disebabkan sebahagian pemilikan bagi syarikat 21st Century Fox pada 20 Mac 2019.

Semasa panggilan pendapatan pada 5 Ogos 2020, Ketua Pegawai Eksekutif Disney Bob Chapek mengumumkan bahawa Disney merancang untuk melancarkan perkhidmatan hiburan am antarabangsa baharu di bawah nama jenama "Star" pada tahun 2021. Perancangan itu menggantikan pengembangan antarabangsa yang diumumkan sebelum ini bagi perkhidmatan penstriman Amerika yang dikawal majoriti, iaitu Hulu, yang hanya berkembang dari Amerika Syarikat ke Jepun.

Kandungan

Kandungan umum 
Star mengandungi pelbagai kandungan yang dihasilkan atau yang dimiliki oleh Disney beserta anak-anak syarikat beliau termasuklah rancangan-rancangan televisyen dan filem-filem yang dihasilkan oleh ABC Signature, 20th Television, 20th Television Animation, FXP, 20th Century Studios, Searchlight Pictures dan pustaka daripada Touchstone Pictures dan Hollywood Pictures. Pelbagai kandungan televisyen juga telah secara aslinya dihasilkan oleh perkhidmatan dan rangkaian-rangkaian televisyen daripada Disney sendiri iaitu ABC, Hulu, FX, dan Freeform. Rancangan lain yang asalnya dilaksanakan oleh rangkaian-rangkaian pihak ketiga diletakkan di dalam Star juga kerana Disney mempunyai hak untuk pengedaran bagi rancangan-rancangan tersebut secara antarabangsa.

Di Eropah, Disney+ dan Star menawarkan kandungan tempatan daripada pengedar pihak ketiga sebagai tambahan kepada produksi dalaman dan bersama tempatan. Hal ini kerana ini merupakan peraturan yang diperlukan daripada beberapa produksi Eropah yang tertentu. Untuk mematuhi keperluan ini, Disney telah menjalin kerjasama dengan pelbagai pengedar tempatan, antaranya Perancis dan Jerman.

Kandungan eksklusif 
Pelbagai produksi yang telah dikeluarkan oleh Star diiklankan dan ditawarkan sebagai Star Originals atau Star Exclusives oleh hab penstriman itu sendiri. Kebanyakan produksi yang datangnya daripada perkhidmatan-perkhidmatan penstriman dan saluran-saluran televisyen daripada Walt Disney Company sendiri. Pada masa yang akan datang, Star merancang untuk menambah produksi-produksi yang terpilih daripada Star+ dan Disney+ Hotstar yang juga merupakan perkhidmatan kembarnya. Disney juga mempunyai perkongsian tempatan dengan beberapa pemberi lesen untuk mengedarkan beberapa produksi yang terpilih bagi seluruh dunia, contohnya penyiar televisyen dari Jepun, TBS.

Pelancaran (Ketersediaan)

Nota

Rujukan 

Disney+
Disney